Lesbos — Mytilene: Polichnito-Scala
Region: Aegean Islands, incl. Crete (IG XI-[XIII]) — Lesbos, Nesos, and Tenedos (IG XII,2) 

θεογενης και τρυφερα θεογενους χρηστοι χαιρετε. δαιτι και ειλαπιναις με θεων χαιροντα και αυτη τερπομενον πρωτη σειο γενεθλιαδι αρτι διοιγομενων ουλων υποδοντιον αλγος σον τεκος αιακτοις αμφεβαλεν δακρυοις η γαρ ενι τριτατω θανες ηματι θειογενες παι την πολλην γονεων ελπιδ απωσαμενος. αρτι τεκνου νεοχωτον επ ηριον εστενε μοιραν αρτι και οιχομενωι δαιτ επιτυμβιδιην πορθυε θειογενης κουρωι το δε νηπιον οικοις διζομενη κουρη τηλυγετη τρυφερα πεμπτ[η] την ομαδελφον εσεδρακε μοιραν εν ηοι δαιμονος οικειοις αλγεσι χρησαμενη. οι δε τον αζυγιη στυγιον δομον αυθι τοκηες δισσοισιν τεκνων πενθεσιν εστενοσαν. την μελιπνουν ω ξεινε το κηριον ηδυ το τρισσων ανθος αβρον χαριτων νηπιον ενθαδ εχει τυμβος αεικλαυστον τρυφεραν η πολλα τοκηας τερψασα στυγερου δαιμονος ηντιασεν.